Na temelju članaka 8. i 10. Zakona o plaćama u lokalnoj i područnoj (regionalnoj) samoupravi (''Narodne novine'' br. 28/10), i članka 32. Statuta Općine Garčin (''Službeni vjesnik Brodsko-posavske županije'' 2/18, 9/18, 13/18 - pročišćeni tekst) Općinsko vijeće Općine Garčin na svojoj 11. sjednici održanoj 25. rujna 2018**.** godine donosi

**ODLUKU**

**o plaći službenika i namještenika u**

**Jedinstvenom upravnom odjelu**

**Općine Garčin**

**Članak 1.**

Plaću službenika i namještenika u Jedinstvenom upravnom odjelu općine Garčin čini umnožak koeficijenta složenosti poslova radnog mjesta na koje je službenik, odnosno namještenik raspoređen i osnovice za obračun plaće, uvećan za 0,5% za svaku navršenu godinu radnog staža.

**Članak 2.**

Osnovica za obračun plaće službenika i namještenika u Jedinstvenom upravnom odjelu utvrđuje se kolektivnim ugovorom za službenike i namještenike u jedinicama lokalne i područne (regionalne) samouprave.

Ako osnovica za obračun plaće nije utvrđena kolektivnim ugovorom, utvrđuje ju odlukom Načelnik Općine Garčin.

**Članak 3.**

Za obračun plaće službenika i namještenika, a prema složenosti poslova radnog mjesta, u Jedinstvenom upravnom odjelu Općine Garčin primjenjuju se sljedeći koeficijenti:

|  |  |  |  |  |  |
| --- | --- | --- | --- | --- | --- |
| RB | Potkategorija radnog mjesta | Razina radnog mjesta | Naziv radnog mjesta | Klasifikacijski rang | Koeficijent |
| 1. | Glavni rukovoditelj |  | Pročelnik JUO | 1 | 1,54 |
|  | Rukovoditelj |  | Voditelj ustrojstvene jedinice za EU projekte i javnu nabavu | 4 | 1,40 |
| 2. | Referent |  | Administrativni tajnik | 11 | 1,30 |
| 3. | Referent |  | Računovodstveni referent | 11 | 1,30 |
| 4. | Referent |  | Komunalni redar | 11 | 1,30 |
| 5. | Namještenici II. potkategorije |  | Komunalni djelatnik | 13 | 1,00 |

**Članak 4.**

Za natprosječne rezultate u radu službenici i namještenici mogu ostvariti dodatak za uspješnost u radu koji se ostvaruje u postupku i na način kako je to propisano Zakonom o plaćama u lokalnoj i područnoj (regionalnoj) samoupravi (''Narodne novine'' br. 28/10).

**Članak 5.**

Ostala materijalna prava i druga prava iz radnog odnosa službenici i namještenici ostvaruju u postupku i na način kako je to utvrđeno kolektivnim ugovorom za službenike i namještenike u jedinicama lokalne i područne (regionalne) samouprave, a ako nije utvrđeno kolektivnim ugovorom utvrđuje ih odlukom Općinski Načelnik.

**Članak 6.**

Najkasnije u roku 30 dana od dana stupanja na snagu ove Odluke, pročelnik Jedinstvenog upravnog odjela donijet će pojedinačna rješenja o plaći zaposlenih službenika.

Općinski načelnik će u roku iz stavka 1. ovog članka donijeti rješenje o plaći pročelnika Jedinstvenog upravnog odjela.

**Članak 7.**

Stupanjem na snagu ove Odluke prestaju važiti odredbe koje se odnose na službenike i namještenike u Odluci o plaćama službenika i namještenika u Jedinstvenom upravnom odjelu Općine Garčin (''Službeni vjesnik Brodsko-posavske županije'' 2/12 ).

**Članak 8.**

Ova Odluka stupa na snagu osmog dana od dana objave, a objavit će se u ''Službenom vjesniku Brodsko-posavske županije''.

**OPĆINSKO VIJEĆE**

**OPĆINE GARČIN**

**Predsjednik Općinskog vijeća**

**Mato Jerković**

KLASA: 021-01/18-01/92

URBROJ: 2178/06-01-18-01

Garčin, 25. rujna 2018.